Peshkatarët pastrojnë oqeanet nga mbetjet plastike
Fonde nga Bashkimi Evropian ndihmojnë anijet spanjolle të peshkimit që të vënë në shënjestër mbeturinat plastike
Çdo vit, rreth 12 ton mbeturina plastike hidhen në oqeane, duke ndotur ujin, shkatërruar jetën nënujore dhe krijuar atë që quhet mikroplastikë e cila futet në zinxhirin ushqimor. Një grup peshkatarësh në Barcelonë të Spanjës kanë filluar një projekt novator përmes të cilit ata marrin mbështetje financiare për kapjen e mbetjeve plastike në det. Njofton korrespondenti i Zërit të Amerikës Henry Ridgwell. Është ora pesë e mëngjesit e një dite të ftohtë shkurti. Carlos Martin me ekuipazhin drejtojnë anijen jashtë portit të Barcelonës në ujërat e errëta të Mesdheut. Me kalimin e viteve, puna vështirësohet. Rrjetat e hedhura në detë nuk janë më të mbushura me peshq. Gjithnjë e më shumë, janë mbetjet plastike që po zihen me rrjeta, thotë peshkatari Carlos Martini. Largimi i anijes nga brigjet për të menjanuar mbeturinat, e rrit koston. Pushteti lokal ka dalë me një zgjidhje të re duke vënë peshkatarët në vijën e parë të luftës kundër mbeturinave plastike në det. Një milion euro nga Bashkimi Evropian dhe qeveria e Katalonjës po mbështesin dhjetëra peshkatarë si Carlos Martin. Ata nuk do të marrin para, por përkundrazi, masa praktike për t’i ndihmuar ata që të transportojnë mbeturinat plastike. Sergi Tudela është Drejor i Përgjithshëm i Peshkimit në Katalonja. Sasia e mbeturinave plastike në plazhet spanjolle është rritur me 65 përqind vetëm në gjashtë vite, sipas shifrave qeveritare. Zoti Martin thotë se peshkatarët tani e kuptojnë shkallën e problemit. Pajisjet e hedhura të peshkimit përbëjnë një pjesë të madhe të mbeturinave plastike që përfundojnë në oqeane, dhe që vlerësohet të jenë nga 8 deri 12 milion ton çdo vit. Carlos Martin dhe peshkatarë të tjerë janë të vendosur që të ndryshojnë imazhin e industrisë së tyre dhe të jenë pjesë e përpjekjes globale për të pastruar oqeanet.